eo fr en eo en eo eo eo eo eo eo eo fr fr en fr fr fr fr pt eo es eo eo eo eo eo eo eo eo eo eo eo en eo eo en fr eo fr fr fr eo fr eo en eo eo eo eo eo eo eo eo eo eo en eo eo eo eo eo eo eo eo pt eo ceb eo eo eo eo eo eo en eo eo eo eo eo eo en en en eo eo eo eo eo eo eo eo eo eo eo en en en eo eo eo eo eo eo eo eo eo eo fr eo eu eo eo eo eo eo eo eo eo eo fr eu fr fr sv fr hbs_lat fr fr nl eo eo
BRETAGNE-BREIZH-BRETONIO: Krespoj kaj salkrespoj en Bretonio
Lumbildaro pri la monto Sankta-Mikaelo
Artaj kaj historiaj bretonaj urboj
Deklaro de io ajn kun rilato al esperanto
Service de rappel de date
Proposer des dates de réunion
Téléchargement direct du dictionnaire français-espéranto pour smartphone Android. Page d'information sur le dictionnaire français-espéranto pour smartphone Android
Multidic 2016 : Dictionnaire français-espéranto de 51000 entrées ci-dessous.
Traduko de la esperanta vorto (ekz.: jxauxdo):
Kiam okazis la unua deklaracio de Unesko favora al Esperanto? 196419611954
Esperanta vorto por: plialtiĝo de korpa temperaturo febrofervorofibro
En la kategorio 'objektoj'
Via respondo (ekz. jxauxdo):
BRETAGNE-BREIZH-BRETONIO: Krespoj kaj salkrespoj en Bretonio
Bretonio konvinkis nin. Ĝi plaĉas kaj ĉarmas pro siaj naturaj spacoj, sia marbordo, siaj malnovaj ŝtonoj, sia akceptado kaj sia gastronomio.
Se ni povas gustumi bonajn krespojn ĉie en Francio, nur en Bretonio, la krespo estas la simbolo de "kvalito kaj tradicio".
En tiu spirito la bretona federacio de la krespofarado diligentas, dume konservante la praan tradicion, disvolvi metion, kiu arigas la diversecon, la kreadon, la originalecon... precipe kiam la krespisto ĉiutage faras sian plejbonon, antaŭ sia krespoplato, por realigi saporan simfonion. Kaj tiuj saporoj estas kiel Bretonio, ili estas fortavolaj.
Tiam, respektante la tradicion, la krespistoj, kiel veraj profesiuloj, faras sian plejeblon por akcepti siajn vizitantojn en akceptema loko, aparte insistantaj pri la kvalito de siaj kartoj, nutrata de la loka gastronomio.
Hodiaŭ la ferianto ne bedaŭros sian eniron : en kampareca aŭ en moderna kadro sed ĉiam varmkora, li ŝatos, en gastama etoso, karakterajn produktojn, kiuj venas de la grundo, subskribo de aŭtenta tradicio.
Prezidantino de la bretona Federacio de la krespofarado
Historio de la krespo : ĝia historio estas legendo
Antaŭ dekoj da jarcentoj kaj eĉ pli, arkeologiaj prifosoj informis nin pri la vivo je la epoko de Merleno. Apud la sarkofago de Viviana, oni retrovis fragmentojn de grenmuelŝtono, tiam oni pensis, ke la salkrespoj, simpla miksaĵo de faruno kaj akvo, verŝajne estis aperintaj antaŭ 7000 jaroj antaŭ Kristo.
Cetere, oni trovas specojn de salkrespoj aŭ krespoj en ĉiuj civilizacioj de la Malnova kaj de la Nova Mondoj.
Revene de la krucmilitoj, la sinjoroj kunportis la fagopiron (sarrasin) aŭ nigran tritikon. Kvar novaj cerealoj estas enkondukataj : sekalo, rizo, sorgo kaj maizo. En la mezepoko, luksa produkto, la sukerkano riĉigas la receptojn. Por la "malriĉuloj" la fagopira salkrespo tiam anstataŭas la panon. Aliflanke la fagopiro estas multe malpli taksata ol aliaj produktoj kiel la tritiko aŭ la sekalo.
Ekde la XVa jarcento, la fagopiro konkeris Bretonion kun la helpo de la Dukino Anna, deziranta certigi rikoltojn eĉ al la plejsenprovizuloj de sia duklando.
Krespoj aŭ salkrespoj : kiu diferenco ?
Tiun demandon oni faras nek en Normandio nek en la Centra Montaro, kie oni preparas nur la fagopiran salkrespon sufiĉe dikan. Oni ankaŭ ne demandas al la inicitoj, kiuj respondas per kvazaŭ unu voĉo :
Salkrespo = fagopiro = sala gusto
Krespo = tritiko = dolĉa gusto
Mezvoje inter la krespo kaj la biskvito, la punta krespo estis inventita en 1866, en Kempero (Quimper), de Marie-Catherine Cornic. Oni faris ĝin klinante la "pillig" (la platon) sur du dikaj ŝtonoj. Turnita, la fajna krespo estis poste rulata ĉirkaŭ tranĉilo. Pluraj kemperaj ŝildoj fabrikis ĝin. En 1936, oni finpretigis la maŝinon, kiu ebligis la multobligon de la produktado.
La grandaj klasikaj : la salkrespoj
1 salkrespo, 1 ovoflavo, duonsalita butero, salo, pipro
Varmigi nukseton da duonsalita butero sur pato. Surmeti salkrespon. Lasi varmiĝi dum 30 sekundoj, turni ĝin, denove buteri ĝin. Meti la ovoflavon ĉe la centron. Faldi la randojn de la salkrespo al la ovo lasante ĝin videbla (tiel estas kvadrato). Ankoraŭ kuiri dum kelkaj sekundoj, sufiĉe por varmigi la ovon. Sali, pipri kaj tuj servi.
1 salkrespo, 1 ovo, 1 kafkulereto da freŝa kremo, duonsalita butero, salo, pipro.
Rompi la ovon en tason. Aldoni la freŝan kremon, la salon kaj la pipron. Bati la tuton per forko. Varmigi nukseton da duonsalita butero sur la pato. Surmeti salkrespon. Lasi varmiĝi dum 30 sekundoj, turni ĝin, surverŝi la tasenhavon. Aldoni etan nukseton da duonsalita butero. Lasi kuiriĝi dum 1 minuto sur malforta varmo. Kvadrate faldi kaj servi.
Kun ovo kaj fromaĝo
1 salkrespo, 1 ovoflavo, 1 dika pinĉo da raspita grujero, duonsalita butero, salo, pipro.
Varmigi nukseton da duonsalita butero sur pato. Surmeti salkrespon. Lasi varmiĝi dum 30 sekundoj, turni ĝin, denove buteri ĝin. Surrompi la ovon kaj etendi ĝin per forko. Sali, pipri, aldoni la raspitan grujeron, lasi kuiriĝi ankoraŭ dum 30 sekundoj. Duone faldi kaj servi.
1 salkrespo, 1 ŝinkotranĉo, 1 ovo, 1 dika pinĉo da raspita grujero, duonsalita butero, pipro.
Varmigi nukseton da duonsalita butero sur pato. Surmeti salkrespon. lasi varmiĝi dum 30 sekundoj, turni ĝin, denove buteri ĝin. Surmeti ŝinkotranĉon ĉe la centron kaj surrompi la ovon. Etendi la ovoblankon kiel eblas sen trui la ovoflavon. Pipri kaj disŝuti la raspitan grujeron (ne necesas sali). Lasi kuiriĝi sur malforta varmo ĝis la ovoblanko fariĝas netravidebla. Tiam faldi la salkrespajn randojn al la centro lasante videbla la ovoflavon kaj servi.
Ĝenerale, oni surmetas la garnaĵojn de krespoj ĉiam sur varma krespo, se ĝi estas ĵus farita, same kiel se ĝi estas revarmigita. Se la krespo estas malvarma, necesos do revarmigi ĝin sur pato kun nukseto da butero dum 30 sekundoj sur ĉiu flanko. Poste, ŝovi ĝin sur teleron, garni ĝin, faldi ĝin kaj servi ĝin.
1 varma krespo, 1 supkulero da konfitaĵo laŭplaĉe, 1 peceto da freŝa duonsalita butero.
Etendi la konfitaĵon sur la krespo, kvarone faldi ĝin. Surmeti la buteron kaj servi.
1 varma krespo, 1 nukseto da duonsalita butero, 1 kafkulero da sukero, 2 supkuleroj da alkoholo laŭplaĉe (rumo, brando, Grand Marnier, Cointreau...)
S urmeti la buteron sur la krespon. Kvarone faldi. Disŝuti sukeron. Disverŝi la alkoholon sur la krespo kaj flamigi ĝin.
1 varma krespo, 2 supkuleroj da kompoto (pomoj, piroj, persikoj, prunoj...), 1 kafkulero da sukero
V armetigi la kompoton, etendi ĝin sur la krespon. Duone faldi la krespon, disŝuti sukeron.
La krespoj el tritiko
1 grejsa terpoto aŭ 1 bovlego, 1 ligna kulero kun ligna tenilo, 1 kulerego, 1 ligna spatelo, 2 krespoplatoj aŭ 2 krespopatoj kun neadhera tegaĵo kaj plataj randoj, 1 tola aŭ sorbpapera tamponeto por grasigi la paton.
Kresporecepto de Okcidenta Bretonio (Basse-Bretagne)
Por ĉirkaŭ 24 krespoj: preparo : 10 minutoj, ripozo : 1 horo.
250 g da tritikfaruno, 3 supkuleroj da fagopira faruno, 1 ovo, 120 g da sukero, 120 g da fandita duonsalita butero, 1 granda glaso da akvo (25 cl), 1 kafkulero da pulvera cinamo (cannelle), 1 supkulero da oranĝflora akvo, 2 supkuleroj da cidra brando aŭ da kalvadoso, 1 taso (ĉ. 150 g) da mola butero por grasigi la paton.
Miksi la farunojn en la grejsa terpoto aŭ en la bovlego. Fosi puton en la centro, enrompi la ovon. Aldoni la sukeron. Ekturni la paston per la ligna kulero (en la centro) enigante iom post iom la akvon kaj la lakton. Dolĉe prilabori tiun miksaĵon por homogeniigi la paston, sen grumeloj. Aldoni la fanditan buteron kaj la parfumojn. Turni ankoraŭ iomete, lasi ripozi dum 1 h.
Bibliotekoj de esperanto en la mondo :
Scienca kaj Teknika Esperanto-Biblioteko (STEB)
Esperanto Muzeo de Vieno(IEMW)
Centro de Dokumentado kaj Esploro de la Internacia Lingvo (Svisio)
Esperanto-Muzeo en Svitavy (Ĉeĥio)
Nacia Esperanto Muzeo en Gray (Francio)
Muzeo de Esperanto de Subirats (Hispanio)
Nacia Biblioteko de Esperanto de Massa (Italio)
Dokumenta Esperanto-Centro en Durdevac (Kroatio)
Dmoz : Moteur de recherche en eo
UEA: Universala Esperanto Asocio
SAT: Sennacieca Asocio Tutmonda